ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ፡ ናብ ሱዳን ዝተሰደዱ ብዝሒ ኢትዮጵያውያን ልዕሊ 30 ሽሕ በጺሑ 17 ሕዳር 2020 ምንጪ ስእሊ, EBRAHIM HAMID ክልተ ሰሙን ዘቑጸረ ኲናት መንግስታት ክልል ትግራይን ፌዴራልን፡ ስዒቡ ልዕሊ 30 ሽሕ ሰባት ናብ ሱዳን ምምዝባሎም ላዕለዋይ ኮሚሽነር ውድብ ሕቡራት መንግስታት [ዩኤንኤችሲአር] ገሊጹ። እቲ ጎንጺ ዓብዪ ሰብኣዊ ቅልውላው የስዕብ ከምዘሎ ዝገለጸ ኣብ ካርቱም መተሓባባሪ ሓደጋ ኩነታት ኢትዮጵያ ኣብ ሱዳን፡ ጀንስ ሄዝማን "እቲ ኩነታት ኣስጋኣይ እዩ" ኢልዎ። በቲ ኩነታት ዝተደናገጹን ዝሰንበዱን ተመዛበልቲ ናብ ሱዳን የምርሑ ከምዘለዉ ገሊጹ፡ ካብኣቶም ፍርቂ ዝኾኑ ህጻናት ከምዝኾኑ ኣረዲኡ። ዝበዝሑ እቶም ተመዛበልቲ ዝኾነ ከይሓዙ ከም ዝመጹ ዝገለጸ እቲ ኣወሃሃዲ፡ ገሊኦም ድማ ምስ ጥሪቶምን ናይ ማሕረስ ንዋቶምን ይመጹ ምህላዎም ተዛሪቡ። ንኢትዮጵያን ሱዳንን ኣብ ዘዋስን ዶባት ብሸነኽ ትግራይ ዶባት ጥሒሶም ዝጓዓዙ ዘለዉ እዞም ተመዛበልቲ፡ ብፍላይ ብኣንፈት ምብራቅ ሱዳን ብሰለስተ ወገን ዝኣትዉ ዘለዉ ስደተኛታት ብዝሖም ዘሰክፍ ከምዝኾነ ድማ ወሲኹ ሓቢሩ ። ፕረዚደንት ናይጀርያ ነበር 'ንሽምግልና ናብ ኢትዮጵያ የምርሕ' ቅልውላዉ ትግራይ: ስለምንታይ ኢትዮጵያ ብናህሪ ናብ ኲናት ሕድሕድ ተንቆልቁል ኣላ ብፍላይ ብወገን ሃምዳይት ልዑል ዝኾነ ቁጽሪ ተመዛበልቲ ይኣትዉ ከምዘለዉ ተዛሪቡ። እቲ ኩነታት ኣዝዩ ዘተሓሳሰብ ከምዝኾነ ድማ ንቢቢሲ ኣረዲኡ። እቲ በዝሒ በብመዓልቱ ኣዝዩ ብዘግርም መልክዕ እናወሰኸ ምዃኑ'ውን ኣፍሊጡ። ትማሊ፡ 7 ሕዳር 2013 ዓም [ኣ.ኢ] ጥራሕ ልዕሊ 2,300 ሓደሽቲ ተመዛበልቲ ናብ ሱዳን ኣትዮም። ከምኡ ድማ፡ ብቕድሚ ትማሊ፡ ልዕሊ 5 ሽሕ ተመዛበልቲ ኣብ ሓደ መዓልቲ ናብ ሱዳን ምስጋሮም ሓቢሩ። እዚ፡ እቲ ምምዝባል ብዝተፈላለዩ ኣንፈታት ሱዳን'ውን ይስፋሕፋሕ ከምዘሎ ዘርኢ እዩ ኢሉ። ጀንስ፡ ኣብ ዝሓለፉ መዓልትታት ብግዝኣት ብሉናይል'ውን ብርክት ዝበሉ ተመዛበልቲ ዶብ ይሰግሩ ከምዘለዉ ብምጥቃስ እቲ ቅልውላው ኣብ ሰፊሕ ከባቢታት እቲ ዶባት ኢትዮጵያን ሱዳንን ዝዝርጋሕ ምዃኑ ዘመላኽት እዩ ኢሉ። ኣብ ሃምዳይት ካብ ኢትዮጵያ ዝሰግሩ ሒደት ቁጽሪ ዘለዎም ኤርትራውያን ክመጹ ምጽንሖም ዝገለጸ እቲ ወኪል ትካል ስደተኛታት ሕቡራት ሃገራት፡ ኩሎም እቶም ዝመጹ ዘለው ስደተኛታት ቃለ መሕትት ክሳብ ዝግበረሎም፤ ኣብ ቁጽሪ ኤርትራውያን ለውጢ ምህላው ምዝራብ ከም ዘጸግም ሓቢሩ። ልዕሊ ዓቕሚ ማእከል ስደተኛታት ሃምዳይት ክሕዞ ዝኽእል በዝሒ ሰብ ውሑድ ምኳኑን ሕዚ ልዕሊ ዓቕሙ መሊኡ ከም ዝርከብን እዩ ዝዛረብ፡ እቲ ሓላፊ። ኣማኢቲ ንምትእንጋድ ዝተጣየሸ ማእከል ስደተኛታት ሃምዳይት፡ ብዓሰርታት ኣሸሓት ተጨናኒቑ ኣሎ ድማ ኢሉ። በዚ ምኽንያት ገለ ተመዛበልቲ ናብ ከተማ ሃምዳይት ክኸዱ ከምዝተገደዱ እዩ ዝገልጽ። ነበርቲ እቲ ከባቢ ሱዳናውያን፡ ነቶም ተመዛበልቲ ንምሕጋዝ ዝኸኣልዎ ኩሉ ይገብሩ ከምዘለው'ውን ኣመልኪቱ ኣሎ። ሰብ ስልጣን እቲ ከባቢ ድማ፡ እቶም ስደተኛታት ዝዓርፍሉ ቦታ ኣብ ምፍላይን ምሕጋዝን ተዋፊሮም ከምዝርከቡ ገሊጹ። እቲ ማእከል ስደተኛታት፡ ህይወት ናይቶም ዝተዳኸሙ ስደተኛታት ኣብ ምድሓን'ውን ቀዳምነት ሂቡ ይሰርሐሉ ኣሎ ተባሂሉ። "እቶም ስደተኛታት ብፍርሕን ስንባደን ተዋሒጦም እዮም ዝርከቡ። ብዙሓት ንድሕነቶም ይስግኡ ኣለዉ። ኣብኡ ምስ በጽሑ'ውን እንተኾነ ጽላለቶም ከይተረፈ ኣይኣምኑን። ዓብዪ ስግኣት እዩ ዘለዎም። ሕዚ'ውን እንተኾነ ብህይወት ከምዝተረፉ ኣይኣምኑን" ኢሉ። ተዛማዲ ትሕዝቶ ፕረዚደንት ናይጀርያ ነበር 'ንሽምግልና ናብ ኢትዮጵያ የምርሕ'17 ሕዳር 2020 ቅልውላዉ ትግራይ: ስለምንታይ ኢትዮጵያ ብናህሪ ናብ ኲናት ሕድሕድ ተንቆልቁል ኣላ16 ሕዳር 2020 ሎሚ ቅድሚ ቀትሪ ነፈርቲ ኲናት ኣብ መቐለ ደብዲበን16 ሕዳር 2020 ቅልውላዉ ኢትዮጵያ፡ መራሕቲ ዩጋንዳን ኬንያን 'ሰላማዊ ፍታሕ' ክርከበሉ ጸዊዖም16 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
